A2393 Bishop Scanlan Assembly (Saint George) - Knights of Columbus - Utah
259 West 200 North, St. George, Utah-6:30 PM-Rosary Ou Yster | coetzeeblog
Sommige is daar, so effe uit die oog, onder ´n boom, versteek. Ander neem onnodige spasie in die skuur op. Die base, weet nie presies, wat om met hulle te doen nie. Hulle het, of was deel van die oorspronklike werktuie, wat hulle op hul voete gehelp het, toe moes hulle plek maak vir die moderne masjiene van vandag. Met allerhande luukshede, ingebou in die kajuite, noem maar op, lugreëlings, sitplekke wat jou laat voel jy is in ´n luukse auto en natuurlik die GPS en allerhande sensors, natuurlik groter, met ´n hoër kapasiteit, moes hulle plek maak. Sentiment, het ´n rol gespeel, om enkeles, op sommige plase, te bewaar. Dit is nou die vorige geslag van selfaangedrewe stropers, wat ter sprake is.
´n Ruk gelede, het ´n Duits-Brasiliaan besluit dat hierdie ou stropers, nog van groot nut kan wees en begin planne beraam om hulle om te bou, as selfaangedrewe spuite. Miskien, nie so indrukwekkend en beweeglik, soos die nuwe geslag spuite, wat lyk soos hoogloop insekte nie, maar goed genoeg om vir gewasse soos soja te gebruik. Bykans, net so doeltreffend as die moderne spuite, maar heelwat goedkoper. Wat eintlik, dié groot voordeel is.
Ook toegerus met ´n GPS en die nodige sensors, is dit ´n opsie om te oorweeg, bo die fortuin, wat die nuwe masjiene kos. ´n Groot deel, van ´n masjien, wat net goed was vir die skrootwerf, kan nog nuttig gebruik word. Dalk nie die beste nie, maar baie handig vir ´n boer wat dalk kan doen met 2 spuite.
12 thoughts on “Ou Yster”
Januarie 14, 2017 om 9:02 nm
Dit gee mens hoop vir jouself as oumens ;0)
Januarie 15, 2017 om 5:51 vm
Haha, lekker lag ek nou – jy meen ons kan nog aangepas word om nuttige gebruiksartikels te wees?
Januarie 15, 2017 om 10:02 vm
Presies net so, yup!
Januarie 15, 2017 om 9:21 vm
Baie van ons, kan nog baie nuttig wees, maar die probleem is hulle dink ons is oud en gedaan. Tog nou dat ek daaraan dink, as hulle verleë oor ons is, is ons nog goed genoeg. Is dit nou misbruik maak van ons en tog laat ons dit toe?
Januarie 15, 2017 om 9:58 vm
Misbruik, gebruik, verbruik – solank mens nog iets vir daardie ‘hulle’ kan beteken!
Januarie 15, 2017 om 9:23 vm
Tannie Frannie, lees die kommentaar gerig aan Hester. Geld vir ons almal, wat nie meer só jonk is nie.
Januarie 14, 2017 om 9:16 nm
Wonderlik om weer van jou te hoor, Coetzee! En sowaar vind iemand nog nut uit die ou dinge. Ek be-aam wat Frannie sê, die ou dinge sal nooit net nutteloos raak nie. Wysheid bly uniek.
Januarie 15, 2017 om 9:26 vm
Dankie vir die lees. Ek het myself oorgegee aan die luiheid van die seisoen en toe besoek gehad van my dogter en skoonseun uit SA, wat my verder rustig gemaak het en verwyder het van die rekenaar, maar die kuier was baie aangenaam
Januarie 15, 2017 om 5:52 vm
Sommihge mense is so vindingryk, of is dit ‘n kwessie van boer maak ‘n plan?
Januarie 15, 2017 om 9:27 vm
Beslis, boer maak ´n plan, wat hom ´n geldjie kan spaar.
Januarie 15, 2017 om 7:34 vm
Beslis boer maak n plan. Hoekom die ou goed sommer vernietig.
Januarie 15, 2017 om 9:29 vm
Boer, maak ´n plan en daar is ook baie ou dinge wat nog gebruik kan word, miskien in so ´n effe gewysigde vorm.